Monument aux morts Capellen

D'Monument aux morts zu Capellen ass e Monument zu Éiere vun den Affer aus dem Zweete Weltkrich. Et steet laanscht d'Areler Stroos bei der Kierch.

D'Monument gouf 1953 ageweit.

Architekt vum Monument war de Roger Wercollier. Säi Brudder, de Lucien Wercollier, huet de Relief sculptéiert. D'Monument gouf vun der Entreprise Olinger opgeriichtRiets ënner dem Relief ass dat heiten agravéiert: Arch R WERCOLLIER - Sculpt L WERCOLLIER - Constr E (oder F) OLINGER.

D'Monument
Et besteet aus enger Mauer aus Hasteng, an déi e Steeblock mat engem Relief agebaut ass.
Op béide Säite féiert jee eng Trap erop. Hanner dem Monument stinn eng Bichenheck an zwéin Zigarebeem (Catalpa sp.).

De Relief besteet aus zwou Fraen déi traueren, woubäi déi eng hire Kapp op där anerer hir Schëller leet. Béid halen e Lorberkranz an der Hand.

Dëse Relief vun 1953 ass eng vun deene leschte stiliséiert-figurative Skulpturen déi de Lucien Wercollier geschaaft huet, ier hie ganz zur abstrakter Skulptur iwwergaangen ass.

Owes ass d'Monument beliicht.

 Fotoen

 Kuckt och
 Artikele mat anere Skulpture vum Lucien Wercollier: kuckt Lucien Wercollier.
 Nationaalt Streikmonument zu Wolz: eng aner Zesummenaarbecht vum Roger a Lucien Wercollier.
 Réimeschen Zillenuewen op der anerer Säit vun der Areler Strooss: kuckt Capellen.

 Um Spaweck 

Capellen
Kategorie:Gemeng Mamer